Diari Oficial de la Generalitat Valenciana


Sumari del DOGV 6863, del 17-09-2012 (2012/8445)

RESOLUCIÓ de 8 juny de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Iberdrola Distribución Eléctrica, SAU, autorització administrativa per a la modificació de la línia d'energia elèctrica a 132 kV, La Plana-Vila-real, en el tram comprés entre els suports núm. 35 i núm. 37, en el terme municipal de Vila-real, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/129/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6863

Data del DOGV
:   17-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8445


Data del document
:   08-06-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 8 juny de 2012, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Iberdrola Distribución Eléctrica, SAU, autorització administrativa per a la modificació de la línia d'energia elèctrica a 132 kV, La Plana-Vila-real, en el tram comprés entre els suports núm. 35 i núm. 37, en el terme municipal de Vila-real, província de Castelló, s'aprova el projecte tècnic d'execució i es declara, en concret, la seua utilitat pública. Expedient número ATLINE/2011/129/12. [2012/8445]  
  
Vist l'expedient amb referència ATLINE/2011/129/12 incoat pel Servici Territorial d'Energia de Castelló a instàncies de Iberdrola Distribución Eléctrica, SAU, amb domicili als efectes de notificacions en 46590 València, c/ Menorca 19, relatiu a la sol·licitud de 4 d'agost de 2011 sobre autorització administrativa per a la modificació de la línia d'energia elèctrica a 132 kV, La Plana-Vila-real en el tram comprés entre els suports núm. 35 i núm. 37, ubicada en la partida de Carinyena, al sud del nucli urbà, en el terme municipal de Vila-real, província de Castelló, s'aprova el projecte tècnic d'execució i es declara, en concret, la seua utilitat pública.  
A la mencionada petició s'acompanya el referit projecte tècnic de modificació, firmat per tècnic competent.  
Atés que consta en l'expedient resolució de 24 de març de 2011 de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, en la modificació pretesa no requerix l'avaluació d'impacte ambiental prèvia, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable.  
  
Atés que va ser realitzada la informació pública de la mencionada sol·licitud en el Diari Oficial de la Comunitat Valenciana del dia 30 de desembre de 2011, en el Butlletí Oficial de la Província de Castelló de 8 de desembre de 2011, en el diari El Periódico Mediterráneo de data 5 de gener de 2012 i en el tauler d'anuncis de l'Ajuntament de Vila-real, únic municipi afectat pel projecte, Als efectes previstos en l'article 9 del Decret 88/2005, de 29 d'abril, regulador dels procediments de producció, transport i distribució d'energia elèctrica que són competència de la Generalitat, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
D'acord amb la documentació que hi ha en l'expedient, no han sigut presentades al·legacions a la sol·licitud exposada.  
Atés que d'acord amb el mencionat Decret 88/2005, de 29 d'abril, es va traslladar a l'Ajuntament de Vila-real la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit ajuntament d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga aplicable.   
  
L'Ajuntament de Vila-real va informar favorablement sobre la instal·lació projectada, amb les condicions particulars que en l'esmentat informe es contenen.   
L'informe mencionat es va traslladar a l'empresa sol·licitant, que va manifestar la seua conformitat amb el contingut dels condicionats referits.  
Atés que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els oportuns condicionats, concretament als següents:  
  
Administrador d'Infraestructures Ferroviàries (ADIF), manifesta la seua conformitat a la instal·lació projectada amb les condicions particulars que en l'esmentat informe es contenen.  
Red Eléctrica de España, SAU, emet informe favorable sobre la instal·lació projectada.  
Traslladats els informes contestats a l'empresa sol·licitant, esta manifesta la seua conformitat amb estos.   
Atés que l'objecte de la modificació de la línia elèctrica pretesa, consistix a elevar-la a fi de millorar les condicions de seguretat de la línia elèctrica en l'encreuament que presenta amb la plataforma del ferrocarril València-Barcelona.  
Atés que la modificació del projecte d'execució presenta un traçat plenament concretat, compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que el Servici Territorial d'Energia de Castelló, competent per a la instrucció de l'expedient de sol·licitud, ha informat favorablement sobre esta.  
Vist que la modificació del projecte d'execució reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar-los adequadament.  
  
Vist que és aplicable el que disposen els articles 73, 74 i 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
Atés que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Vist que la present instal·lació a l'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la seua tramitació i autorització.  
Vist que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Vist que esta Direcció General és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que en fa el Decret 122/2011, de 16 de setembre.  
Esta Direcció General d'Energia resol:  
  
Primer   
Atorgar a Iberdrola Distribución Eléctrica, SAU, autorització administrativa per a la modificació de la línia d'energia elèctrica a 132 kV, La Plana-Vila-real en el tram comprés entre els suports núm. 35 i núm. 37, ubicada en la partida de Carinyena, al sud del nucli urbà, en el terme municipal de Vila-real, província de Castelló i les característiques principals de la qual són les següents:  
Les actuacions es corresponen amb l'elevació de la línia elèctrica en el tram comprés entre els suports núm. 35 i núm. 37, substituint el suport núm. 36 per un nou suport del tipus 1165/B26, complint a les distàncies mínimes exigides en la ITC-LAT-07 del Reglament sobre condicions tècniques i garanties de seguretat en línies elèctriques d'alta tensió, aprovat pel Reial Decret 223/2008, de 15 de febrer.  
  
Característiques generals:  
Tensió nominal: 132 kV (la línia és de categoria especial, d'acord amb l'article 3 del Reglament sobre condicions tècniques i garanties de seguretat en línies elèctriques d'alta tensió, per compartir suports amb la línia a 220 kV La Plana-Betxí, titularitat de Red Eléctrica de España, SAU).  
Tipologia constructiva: aèria.   
Suports afectats per la modificació: U.  
Suports a desmuntar: U.  
Suports a instal·lar: U.  
Tipus de suport: metàl·lics, de doble circuit del tipus 1165/B26, construïts per perfils angulars de costats iguals galvanitzats en calent, d'acer S355J0 i S275JR, organitzats en forma de zelosia doble, forma troncopiramidal des de la seua base al braç inferior, prismàtica des d'este al superior i un castellet en la part superior per al cable a terra.  
  
Nombre de circuits: dos.   
Nombre de conductors per fase: un (circuit a 132 kV) dos (circuit a 220 kV).  
Tipus de conductor: alumini-acer tipus HEN (LA-298).  
Aïllament: cadena d'aïlladors de compòsit.  
Longitud: 601 metres.  
Pressupost total: seixanta-cinc mil tres-cents quaranta-set euros amb noranta-set cèntims d'euro (65.347,97 €)  
  
Segon  
Aprovar el projecte d'execució, firmat per tècnic competent, per a la modificació de la instal·lació esmentada en el punt primer de la present resolució.  
La present autorització i aprovació de projecte queda sotmesa a les condicions següents:  
a) D'acord amb el títol VII de la Llei 54/1997, de 27 de novembre, l'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
  
b) Les instal·lacions hauran d'executar-se segons el projecte aprovat. En cas que siga necessari introduir-hi modificacions respecte de la documentació presentada, el titular d'esta autorització haurà de sol·licitar a esta Direcció General la corresponent aprovació.  
c) El termini d'execució de l'obra serà de sis mesos a comptar de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'este òrgan directiu.   
d) Per a la posada en servici i manteniment de línies, el titular de la present autorització administrativa haurà de complir els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
e) L'Administració deixarà sense efecte la present resolució en qualsevol moment en què observe l'incompliment de les condicions imposades en ella.  
  
Tercer  
Declarar, en concret, la utilitat pública per a la modificació de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, significant-se que la publicació de la mateixa es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o aquells en què, intentada la notificació, no s'haguera pogut practicar.  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*  
  
  
Annex I   
  
Relació de béns i drets afectats del projecte Modificació de la línia d'energia elèctrica a 132 kV, La Plana-Vila-real en el tram comprés entre els suports núm. 35 i núm. 37, terme municipal de Vila-real, província de Castelló.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 8 juny de 2012.- El director general d'Energia: Antonio Cejalvo Lapeña.